tomron87/hebrew-wikipedia-sentences-corpus huggingface dataset:
אוניברסיטת לואיוויל היא אוניברסיטה ציבורית בעיר לואיוויל אשר במדינת קנטקי שבארצות הברית.
כאשר האוניברסיטה נוסדה ב-1798, היא הייתה האוניברסיטה הציבורית הראשונה בארצות הברית בבעלותה של עירייה.
האוניברסיטה נמצאת תחת סמכותה של העצרת הכללית של קנטקי.
לאוניברסיטה רשומים סטודנטים מכל אחת מ-50 מדינותיה של ארצות הברית, ומ-116 ארצות מרחבי העולם.
אוניברסיטת לואיוויל נוסדה בשנת 1798 כבית־ספר להשכלה גבוהה בעיר החדשה לואיוויל על שטח של 24 קמ"ר.
בשנת 1813, לאחר מסע גיוס כספים נפתחה מדרשת ג'פרסון אשר הציעה הן לימודים תיכוניים והן לימודי קולג' במספר רב של מקצועות.
המדרשה נסגרה ב-1829 ונפתחה מחדש ב-1837 לאחר שמועצת העיר לואיוויל בנתה את המכון הרפואי של לואיוויל.
בשנת 1840 נוסד בית-ספר בשם "המכון הקולגי של לואיוויל" אשר נפתח בשנת1844.
בשנת 1846, הרשות המחוקקת איחדה את המכון הרפואי של לואיוויל עם המכון הקולג'י של לואיוויל ובית הספר החדש למשפטים.
ב-1923, האוניברסיטה רכשה את הקמפוס על שם משפחת בלנפ והפקולטות למדעי הרוח ובית הספר למשפטים עברו לשם.
ב-1931, רכשה אוניברסיטת לואיוויל את הקולגَ העירוני של לואיוויל לשחורים, אבל הקולגَ נסגר ב-1951 כאשר ההפרדה בין לבנים ושחורים הסתיימה.
בשנות השישים הצטרפה אוניברסיטת לואיוויל לאוניברסיטאות הציבוריות של מדינת קנטאקי, ובשנת 1970 בשל תקציבים נמוכים של האוניברסיטה שהביאו לעליה משמעותית בשכר הלימוד חברה לתוכנית הציבורית של המדינה.
ב-1995 הצליח נשיא האוניברסיטה לגייס כספים ולפתוח תוכנית שמעניקה שיעורי עזר לסטודנטים של האוניברסיטה.
בשנים האחרונות חלה התפתחות ניכרת בעבודת המחקר המתבצעת באוניברסיטת לואיוויל.
ב-2006 הקימה האוניברסיטה מרכז מחקר בקמפוס בלנף בו מצויה מעבדה מתקדמת המצוידת במגוון של טכנולוגיות מיקרו וננו.
מחלקת המחקר באוניברסיטה, בשיתוף אוניברסיטאות אחרות ברחבי ארצות הברית, פיתחה את החיסון הראשון לסרטן צוואר הרחם שאושר לשיווק ב-2006. המחקר המתקדם באוניברסיטה בתחום הכירורגי תרם להצלחת השתלת הלב המלאכותי הראשון ולהשתלת היד הראשונה.
אוניברסיטת לואיוויל מציעה לימודים לתואר ראשון ב–70 תחומים, תוארי מוסמך ב–78 תחומי לימוד, ותוארי דוקטור ב-22 תחומי לימוד.
בית ספר לחינוך ופיתוח האדם
בית ספר לבריאות הציבור ומידענות
הקמע של האוניברסיטה הוא ציפור הקרדינל ולכן קבוצות הספורט של האוניברסיטה נקראות ה"לואיוויל קרדינלס" או בקיצור ה"קרדס".
באוניברסיטה קיימות 13 קבוצות ספורט נשים ו-10 קבוצות גברים שמשתתפות בתחרות הספורט של מזרח ארצות הברית, המכונה ליגת ביג איסט.
קמפוס בֶּלְנַפּ נרכש ב–1923 ונחשב לקמפוס הראשי של האוניברסיטה.
הקמפוס נמצא שלושה מייל (כ–5 ק"מ) מדרום למרכז העיר בשכונת לואיוויל הישנה.
הקמפוס כולל שבע מתוך שתים עשרה המכללות האקדמיות, יצוין כי חלק מבנײני הקמפוס שימשו במקור כבית יתומים.
במרכז הקמפוס מול בניין המינהלה הראשי, ניצב הפסל המפורסם של אוגוסט רודן, 'האדם החושב'.
בשנים האחרונות בוצעה הרחבה של קמפוס בלנפ באמצעות רכישה של בניינים ומפעלים נטושים ושיפוצם.
פרויקטים שנבנו מאז 1998 כוללים את אצטדיון הקרדינל ומרכז טרגר, קרדינל פארק (שכולל כמה אצטדיונים ומגרשי ספורט) אצטדיון ג'ים פיטרסון לכדור בסיס, בריכת שחיה, מרכז רפואת ספורט ואצטדיון לקרוס.
קמפוס בלנפ כולל גם פלנטריום על שם ראוח (Rauch Planetarium), גלריית קובי של מוסד האומנויות ע"ש הייט, ומקום הקבורה של לואיס ברנדייס, שופט מכובד של בית המשפט העליון האמריקני, על יד בית הספר למשפטים שנקרא על שמו.
במרכז הקמפוס ניצב מוזאון האומנויות על שם ספיד שכולל אנדרטה לחיילי הקונפדרציה שנפלו במלחמת האזרחים האמריקנית.
מוזיאון האומנויות אינו חלק מהקמפוס שכן האנדרטה נבנתה לפני ששטח האוניברסיטה התרחב והקיף את המוזאון.
ייחודי לאוניברסיטה הוא טורניר קווידיץ' שנתי, הספורט הפופולרי בסדרת הספרים הארי פוטר.
הסטודנטים מפעילים את תחנת הרדיו של האוניברסיטה.
באוניברסיטה מתפרסם ה-"לואיוויל קרדינל" שהוא שבועון עצמאי שמופעל על ידי הסטודנטים.
במרכז הפעילות של האוניברסיטה קיים קולנוע לסטודנטים על שם פלויד המופעל על ידי סטודנטים ובו 228 מושבים.
בשנת 2008, התווספו שני שטחים לאוניברסיטה, הראשון בגודל 55 אקרים (כ–223,000 מ"ר) מצפון–מערב לקמפוס בלנפ והשני בגודל 30 אקרים (כ–121,000 מ"ר) דרומית לבית הספר להנדסה.
בשטח הראשון נבנים בנייני מגורים לכ–3,000 סטודנטים.
בנוסף, מרכז ספורט אולימפי בגודל של 12,000 רגל רבועים (כ–1100 מ"ר) נבנה בסמוך לאצטדיון טרגר.
לאוניברסיטה שלוחה שנמצאת ברובע המזרחי של העיר לואיוויל ונקראת קמפוס שלבי (Shelby Campus).
במקור, היה קמפוס שלבי מכללת קנטאקי הדרומית, מכללה של הדת הבפטיסטית שהתמקדה במדעי הרוח ופעלה מ–1961 עד 1969. לאחר שהמכללה פשטה רגל, נרכשו נכסיה על ידי אוניברסיטת לואיוויל.
כיום, הקמפוס כולל רק שלושה בניינים אשר משמשים לשיעורי ערב, אך מרכז גדול לרפואה מונעת הולך ונבנה בקמפוס.
כמו כן, קמפוס שלבי מהווה בית למרכז המשאבים לטכנולוגיית המידע (Information Technology Resource Center) שנמצא תחת סמכותו של המחלקה לביטחון המולדת של ארצות הברית.
מרכז זה עוסק בעיקר בחקר הקומוניקציה וטכנולוגיית המידע בענייני ביטחון.
באוניברסיטת לואיוויל מערכת של שש ספריות, היא חברה באיגוד סיפריות המחקר (Association of Research Libraries) שמהווה רשת שיתוף פעולה בין הספריות של האוניברסיטאות והמכללות הטובות ביותר בארצות הברית.
הספרייה הראשית של האוניברסיטה היא הספרייה ע"ש ויליאם פ.
Ekstrom Library) שנפתחה ב–1981. בניין הספרייה בעל ארבע הקומות הורחב במרץ 2006 לגודל של 290,000 רגל רבוע (כ–27,000 מ"ר) ובאפשרותו להכיל 1.3 מיליון ספרים.
ספרייה זו היא אחת מבין חמש ספריות בארצות הברית שכוללת מערכת שליפת ספרים רובוטית המאחסנת את ספרי האוניברסיטה בתיבות אטומות–לחות.
אוניברסיטת לואיוויל כוללת חמש ספריות נוספות המכילות בסך הכל מעל 400,000 כרכים והן:
ספריית אומנויות ע"ש מרגרט מ.
ספריית בית הספר למשפטים ע"ש ברנדייס (Brandeis Law School Library)
ארכיון האוניברסיטה ומרכז הרשומות (University Archives and Center)
אוניברסיטת ליטא למדעי הבריאות היא אוניברסיטה ציבורית ומחקרית בקובנה שבליטא ללימודי מקצועות הרפואה אשר נוסד בשנת 1919, ידוע במיוחד בשל תוכניות בין לאומיות במקצועות רפואה, בריאות, והוטרינריה שמציעה לתלמידיה, ונחשבת למוסד האקדמי המוביל במקצועות הרפואה מבין המדינות הבלטיות.
האוניברסיטה נוסדה בשנת 1919 והחלה את פעילותה כפקולטה לרפואה כחלק מאוניברסיטת ליטא (כיום Vytautas Magnus University).
בשנת 1950, בעקבות סגירתה של אוניברסיטת ליטא, הוחלט על הקמתה כמוסד נפרד ללימוד רפואה והוא המוסד לרפואה בקובנה (Kaunas Medical Institute).
בשנת 1998 שונה שמה לאוניברסיטת קובנה לרפואה (Kaunas University of Medicine).
בספטמבר 2010 שונה שמה לזה הנוכחי בעקבות איחודה עם האקדמיה הליטאית לווטרינריה.
האוניברסיטה מאפשרת תוכנית לימודים בשפה האנגלית משנת 1990.
באוניברסיטה קיימות שבע פקולטות: הפקולטה לרפואה, הפקולטה לרפואת שיניים, הפקולטה לרוקחות, הפקולטה לסיעוד, הפקולטה ללימודים וטרינריים, הפקולטה ללימודי בריאות הציבור והפקולטה לגידול בעלי-חיים בחקלאות.
כמו כן משמשת האוניברסיטה כמוסד הגדול ביותר בליטא למחקר רפואי, במסגרתו פועלים: בית החולים האוניברסיטאי של קובנה ולצדו שישה מרכזי מחקר רפואיים העוסקים בין היתר בתחומי המחקר הביו-רפואי, הקרדיולוגיה, האנדוקרינולוגיה והפסיכו-פיזיולוגיה, וכמו כן במסגרת האוניברסיטה פועלים שתי מרפאות גדולות לטיפול בעלי-חיים.
האוניברסיטה לוקחת חלק במספר מיזמים רפואיים המרוכזים על ידי ארגון הבריאות העולמי של האו"ם (WHO) ובפרויקטים בינלאומיים אחרים.
משנת 2013 ניתן ללמוד בשפה האנגלית לתארים ברפואה, רפואת שיניים, סיעוד, רוקחות, וטרינריה ובריאות הציבור.
נכון לשנת 2014 מספר הסטודנטים הזרים הלומדים בשפה האנגלית עומד על כ-550, מרביתם בפקולטה לרפואה כללית (כ-370 סטודנטים) ובפקולטה לרפואת שיניים (כ-140 סטודנטים).
נכון לשנת 2020, כ-400 סטודנטים יהודים ישראלים לומדים באוניברסיטה בתוכנית הבין לאומית למקצועות הרפואה ורפואת שיניים.
אוניברסיטת לסטר היא אוניברסיטה הממוקמת בעיר לסטר, אנגליה.
הקמפוס המרכזי של האוניברסיטה נמצא מדרום לעיר בסמוך ל.
האוניברסיטה הוקמה בשנת 1921 בשם: "אוניברסיטת לסטר ורוטלנד קולג'".
בשנת 1927 הוכרזה בתור אוניברסיטה.
האוניברסיטה ביססה את עצמה בתור גוף מחקר מוביל בשנת 2008 על ידי המועצה הגבוהה להשכלה בבריטניה.
האוניברסיטה דורגה במקום ה-13 ברשימת האוניברסיטאות המובילות בבריטניה של העיתון הגרדיאן.
אוניברסיטת לסטר מאורגנת בשלושה קולג'ים:
הקולג' למדעי החיים: בקולג' מתקיימים לימודי רפואה, ביולוגיה, פסיכולוגיה, מדעי הבריאות ועוד.
הקולג' למדעים והנדסה: הקולג' מורכב מבית הספר להנדסה, בית הספר לכימיה, בית הספר לגאוגרפיה וסביבה, בית הספר לפיזיקה ואסטרונומיה וכן מחלקות למערכות מידע ומתמטיקה.
הקולג' למדעי החברה, מדעי הרוח ואמנויות: בקולג' נכללים בית הספר לארכאולוגיה, בית הספר לאמנות, בית הספר למנהל עסקים, בית הספר לקרימינולוגיה, בית הספר לחינוך, בית הספר לפוליטיקה והיסטוריה, בית הספר לתקשורת, בית הספר למשפטים ובית הספר ל.
נטלי בנט - עיתונאית ופוליטיקאית
צ'ארלס פרסי סנואו - פיזיקאי וסופר
יוסף שפירא - שופט ישראלי בדימוס, שימש כמבקר המדינה
סטורם ת'ורג'רסון - מעצב גרפי
מלקולם בראדבורי - סופר אנגלי
זוהר שטראוס - שחקן ישראלי
פרופ' יאיר גלילי - חוקר ישראלי בתחומי הסוציולוגיה והפסיכולוגיה של הספורט
אוניברסיטת לוזאן היא אוניברסיטה ציבורית הממוקמת בעיר לוזאן שבשווייץ ואחת האוניברסיטאות העתיקות בעולם וגם הגדולות בעולם.
האוניברסיטה חברה בברית רשת אוניברסיטאות עולמית.
האוניברסיטה נוסדה בשנת 1537 בתור "בית ספר לתאולוגיה" לפני שקיבלה מעמד רשמי של אוניברסיטה בשנת 1890.
נכון לשנת 2023, למדו באוניברסיטה כ-16,951 תלמידים ו-3,861 חוקרים, בנוסף ל-1,500 סטודנטים מרחבי העולם הלומדים במסגרת תוכנית לחילופי סטודנטים עם אוניברסיטאות אחרות בעולם.
מאז שנת 2005 האוניברסיטה שותפה בהסכם בולוניה ובשנת 2024 דורגה במקום ה-143 על ידי המגזין האמריקאי "טיימס" לדירוג המוסדות האקדמיים בעולם ולפי הדירוג האקדמי של "אוניברסיטת ליידן" בהולנד במקום ה-98 באירופה ובמקום ה-333 בעולם.
הקמפוס המרכזי של האוניברסיטה בנוי בדגם עיר גנים.
דהיינו, מצויים בו בניינים רבים ונפרדים, כשביניהם מצויות מדשאות (בדומה לקמפוס גבעת רם, של האוניברסיטה העברית בירושלים).
ביחד עם "בית הספר הפוליטכני הפדרלי של לוזאן (EPFL)", הממוקם לצד הקמפוס המרכזי שלה, המתהווה קמפוס אוניברסיטאי גדול, על חוף אגם ז'נבה.
קמפוס אחר של אוניברסיטת לוזאן מצוי בתוך בית החולים המרכזי של העיר ומכיל את בית הספר לרפואה של האוניברסיטה.
אוניברסיטת לוזאן כוללת שבע פקולטות:
הפקולטה למנהל עסקים וכלכלה (HEC), הנקראת גם HEC לוזאן
הפקולטה למדעי הגאוגרפיה והסביבה (GSE)
הפקולטה למשפטים, משפט פלילי ומינהל ציבורי (FDSC), כולל את בית הספר למנהל ציבורי בשווייץ
הפקולטה למדעי החברה והפוליטיקה (SSP)
הפקולטה לתאולוגיה ומדעי הדתות (FTSR)
בית הספר למשפט פלילי (ESC)
בית הספר לצרפתית כשפה זרה (EFLE)
קורסי קיץ וחורף בצרפתית (Cours de vacances)
אוניברסיטת לורן , נוסדה ב-1 בינואר 2012 מאיחודם של אוניברסיטת נאנסי על שלושת מוסדותיה ואוניברסיטת מץ.
האוניברסיטה מחולקת לשני מרכזים אוניברסיטאיים, אחד בנאנסי והשני במץ ולומדים בה כ-52,000 סטודנטים.
אוניברסיטת אנרי פואנקרה (לעיתים מכונה נאנסי-I)
אוניברסיטת פול ורלן - מץ
המוסד הפוליטכניק הלאומי של לורין (INPL)
אוניברסיטת לינשפין (בשוודית: Linköpings universitet, בקיצור LiU) היא אוניברסיטה ממלכתית בלינשפין בשוודיה.
המוסד זכה למעמד מלא של אוניברסיטה בשנת 1975 והוא אחד המוסדות האקדמיים הגדולים ביותר במדינה.
הוא מונה ארבע פקולטות – אמנויות ומדעים, מדעי החינוך, רפואה והמכון לטכנולוגיה.
משימותיהן המוגדרות הן: חינוך, מחקר והכנת עבודות דוקטורט.
על מנת לעודד עבודה בינתחומית פועלות באוניברסיטה 14 מחלקות גדולות המחברות מידע שנאסף מתחומים שונים ולעיתים קרובות הן משתייכות ליותר מפקולטה אחת.
אוניברסיטת לינשפין שמה דגש על שיח עם עולם העסקים שסביבה ועם הקהילה, בתחום המחקר והחינוך כאחד.
ראשיתה של האוניברסיטה לעתיד בשנת 1965 כשהחליטה האספה המחוקקת הלאומית של שוודיה (ריקסדאג) להקים בלינשפין תוכניות אקדמיות בתחום הטכנולוגיה והרפואה.
בשנת 1967 קמה בלינשפין שלוחה של אוניברסיטת סטוקהולם שהעניקה שירותי חינוך אקדמי בתחום מדעי הרוח, המדעים החברתיים ומדעי הטבע.
כעבור שנתיים הוקמו המכון הטכנולוגי ויחידה ללימודי רפואה.
בשנת 1970 כל התוכניות הללו מוזגו בתוך שלוש פקולטות במסגרת המכללה האוניברסיטאית לינשפין.
בשנת 1975 התארגנה על יסוד זה אוניברסיטת לינשפין.
בשנת 1977 המכללות למורים בלינשפין ובנורשפין הועברו אל אוניברסיטת לינשפין ובשנת 1986 נוסדה הפקולטה למדעי הבריאות (בימינו – הפקולטה לרפואה), על בסיס הפקולטה לרפואה ומערכת החינוך האזורי למקצועות בריאות.
בשנת 1997 נפתח קמפוס חדש בעיר הקרובה נורשפין.
החל משנת 2000 סופח לאוניברסיטה גם בית הספר הידוע על שם קרל מלמסטן לעיצוב רהיטים.
אחרי 60 שנות קיום במרכז העיר בית ספר זה הועתק בשנת 2009 לבניינים חדשים בלידינגה באיי סטוקהולם.
הפקולטה למדעים ולאמנויות ("פקולטה לפילוסופיה" - Filosofiska fakulteten)
הפקולטה לרפואה ולמדעי הבריאות ("פקולטה לרפואה" Medicinska fakulteten/Hälsouniversitetet) עם בית החולים האוניברסיטאי לינשפין
המכון הטכנולוגי לינשפין ("בית הספר הטכני הגבוה" Linköpings tekniska högskola)
לאוניברסיטה 4 קמפוסים בשלוש ערים:קמפוס ואלה וקמפוס US בלינשפין, קמפוס נורשפין וקמפוס לידינגה (באיי סטוקהולם) של בית הספר קרל מלמסטן לעיצוב רהיטים.
שם האוניברסיטה מוזכר בסרט המרגלים האמריקאי "Agent Cody Banks" ("המבחינים המיקרוכירורגיים המרשימים ביותר בוצעו באוניברסיטת לינשפין בשוודיה").
אוניברסיטת לונד (בשוודית: Lunds universitet) היא מוסד להשכלה גבוהה ולמחקר הגדול ביותר בסקנדינביה, ומדורגת בין 100 האוניברסיטאות המובילות בעולם.
האוניברסיטה ממוקמת בעיר לונד במחוז סקונה שבשוודיה.
היא נוסדה בשנת 1666 לאחר ניצחון שוודיה על דנמרק וסיפוחה של סקונה על-פי חוזה רוסקילדה.
באוניברסיטה יש שמונה פקולטות עם קמפוסים נוספים בערים מאלמה (העיר השלישית בגודלה בשוודיה) והלסינגבורג.
היא מונה כ-42,000 סטודנטים הלוקחים חלק ב-302 תוכניות ו-2,046 קורסים.
האוניברסיטה משתפת פעולה עם 600 אוניברסיטאות ב-70 מדינות.
שני מתקנים מרכזיים לחקר חומרים נמצאים באוניברסיטת לונד: הסינכרוטרון MAX IV שנפתח ביוני 2016 ומאיץ החלקיקים ESS שייפתח ב-2027, ויספק קרני נייטרונים עם בהירות פי 100 מהמסופק היום.
מרכז האוניברסיטה הוא בפארק לונדגארד הסמוך לקתדרלת לונד, עם מחלקות שונות הפזורות במקומות שונים בעיר.
רוב המחלקות נמצאות בחגורה המשתרעת מצפון לפארק, המחבר את בית החולים האוניברסיטאי עם הפריפריה הצפונית-מזרחית של העיר, שם נמצא הקמפוס הגדול של הפקולטה להנדסה.
האוניברסיטה משכה תעשיות רבות לטכנולוגיה גבוהה והן הבסיס הכלכלי של העיר לונד כיום.
בשל האוניברסיטה לונד היא עיר אוניברסיטאית – רבע מן האוכלוסייה הוא בגילאי העשרים.
האוניברסיטה חברה ברשת אוטרכט, חברה בליגה האירופית לאוניברסיטאות מחקר, חברה בוועידת בתי הספר האירופיים לחינוך ומחקר הנדסי מתקדם וחברה ברשת אוניברסיטאס 21.
לעיר לונד יש היסטוריה ארוכה כמרכז למידה.
היא הייתה מרכז כנסייתי ומקום מושבו של הארכיבישוף של דנמרק.
בשנת 1085 הוקם בית ספר "הקתדרלה" להכשרת אנשי דת, והוא כיום בית הספר העתיק ביותר בסקנדינביה.
בשנת 1425 פתחו הפרנציסקנים את המוסד הראשון להשכלה גבוהה בסקנדינביה.
שמו "לימודים כלליים" , השם לאוניברסיטה בימי הביניים.
ב-1438 החל המוסד להנפיק תואר בוגר אוניברסיטה (baccalaureus), אולם הוא נסגר בעקבות הרפורמציה הלותרנית ב-1536.
ב-16 במרץ 1658 ביקר בעיר מלך שוודיה קרל העשירי, ושוחח עם הבישוף אודות הקמת אוניברסיטה, כצעד בתהליך "שוודיזציה" של האזור בעל המסורת הדנית.
האוניברסיטה הוקמה ב-1666 ונקראה "האוניברסיטה המלכותית על-שם קארל" (Regia Academia Carolinæ).
היא מנתה ארבע פקולטות: תאולוגיה, משפטים, רפואה ופילוסופיה.
בתחילה לא היו לה מבנים משלה והיא השתמשה במבני הדת שבמרכז העיר ובראשם הקתדרלה.
היות שלא היו בשוודיה מספיק מורים, הועסקו מורים דנים רבים אך ההנהלה הייתה כולה שוודית.
בזמן מלחמת סקוניה נסגרה האוניברסיטה.
עקב אהדת התושבים את דנמרק במלחמה, החליט קרל האחד עשר להגביר את תהליך השוודיזציה, ולספק לאוניברסיטה משאבים נוספים שאפשרו העסקת מורים נוספים ועליה במספר התלמידים.
במגפת הדבר ב-1712 ברחו רוב המורים והתלמידים מן העיר, והאוניברסיטה נסגרה שוב.
בסוף המאה ה-18 שגשגה לונד ואיתה האוניברסיטה.
תחילת המאה ה-19 נחשבת לתור הזהב שלה עם מספר משכילים בעלי שם שעבדו בה.
בין היתר איש האשכולות קרל אדולף אגרד וממציא המסאז' השוודי לינג (Pehr Henrik Ling).
הסופר השוודי אסאיאס טגנר (Esaias Tegnér) שנחשב לאבי השירה השוודית החדשה במאה ה-19 משך למקום מלומדים רבים, בעיקר בפילולוגיה.
לונד של המאה ה-19 המשיכה בהתפתחות האוניברסיטה והשירותים הרפואיים.
בתחילת המאה ה-20 למדו באוניברסיטה אלף סטודנטים בלבד, רובם מן המעמד הגבוה, שהוכשרו למשרות עובדי מדינה, עורכי דין ורופאים.
בעשורים הבאים היא החלה לגדול באופן משמעותי, עד שהפכה לאחת הגדולות במדינה.
האישה הראשונה בשוודיה שקיבלה תואר אקדמי הייתה הילדגרד ביורק, שלמדה באוניברסיטת אופסלה.
ב-1879 היא הוסמכה שם לרפואה, ובאביב 1880 למדה לזמן קצר בלונד.
מאוחר יותר באותה שנה, התקבלה לאוניברסיטה הסטודנטית לרפואה הדה אנדרסון, והיא זו המוזכרת בדרך כלל כאישה הראשונה באוניברסיטת לונד.
האישה הבאה התקבלה שנתיים מאוחר יותר.
ב-1910 הייתה הילמה בורליוס לאישה הראשונה שסיימה דוקטורט בלונד, ובסביבות אותה שנה הייתה אלזה קולין לסטודנטית הראשונה שהשתתפה בהצגת ספקס.
ב-1965 הייתה ההיסטוריונית בירגיטה אודן לאישה הראשונה שהתמנתה למשרת פרופסור.
ב-1992 מונתה בואל פלודגרן, פרופסור למשפטים, לרקטור של אוניברסיטת לונד.
מתקני האוניברסיטה ממוקמים בעיקר בעיר לונד, כ-15 ק"מ ממרכז מאלמה וכ-50 ק"מ מקופנהגן.
אוכלוסיית הסטודנטים ואנשי הצוות הגדולים משפיעה על העיר, מה שהופך אותה למעשה לעיר אוניברסיטאית.
מעל מאה בנייני אוניברסיטאות מפוזרים ברחבי העיר, רובם בשטח המשתרע על יותר מקילומטר רבוע מהפארק לונדגורד (Lundagård) שבמרכז העיר לכיוון צפון מזרח.
בניינים בסביבות לונדגורד כוללים את הבניין הראשי קונגהוסט (בית המלך – Kungshuset), המוזיאון ההיסטורי והמטה של החברה האקדמית.
בניין הספרייה הראשי ממוקם בפארק 400 מטר מצפון, ואחריו מתחם בית החולים הגדול.
אוניברסיטת הספרייה הוקמה בשנת 1668 והיא אחת הספריות העתיקות ביותר בשוודיה.
מאז 1698 היא מקבלת עותקים להפקדה משפטית של כל דברי הדפוס בארץ.
כיום מקבלות שש ספריות שוודיות עותקים להפקדה, אך רק לונד והספרייה המלכותית בסטוקהולם נדרשות לשמור הכל עבור הדורות הבאים.
דפוס שוודי מהווה חצי מהאוספים אשר נשמרים ב-170,000 מטרים של מדפים (2006).
הספרייה משרתת 620,000 השאלות בשנה ומעסיקה צוות של 200 איש במשרה מלאה.
לספריה 33 סניפים ובהם 2,600 שולחנות קריאה.
הבניין הראשי הנוכחי בהלגונבאקן נפתח בשנת 1907. מן המאה ה-15 ועד אז היא שכנה בבניין "ליברייט" (Liberiet), קרוב לקתדרלה של העיר.
כיום משמש המבנה כבית קפה.
חינוך ומחקר במדעי הרפואה מופעלים בשיתוף פעולה עם בית החולים האוניברסיטאי סקונה, הממוקם הן בלונד והן במאלמה.
החינוך הרפואי מתקיים במרכז הביו-רפואי ליד בית החולים בלונד.
סיעוד וריפוי בעיסוק נלמדים במרכז למדעי הבריאות בקרבת מקום.
האוניברסיטה מפעילה גם את מרכז המחקר הקליני במאלמה ובו מעבדות מיוחדות רבות.
באוניברסיטה יותר מ-20 מכונים ומרכזי מחקר
המרכז של אוניברסיטת לונד ללימודי קיימות (LUCSUS)
המרכז לכימיה והנדסה כימית – קמיסנטרום
המרכז ללימודי מזרח ודרום מזרח אסיה
המרכז למערכות מידע גאוגרפי (GIS Centrum)
המרכז לחדשנות, מחקר וכשירות במשק הלמידה (CIRCLE)
המרכז לניתוח סיכונים וניהול (LUCRAM)
המכון הבין-לאומי לכלכלה סביבתית תעשייתית (IIIEE)
מעבדת מקס – מחקר פיזיקת האצה, קרינה סינכרונטרונית ופיזיקה גרעינית
מכון ראול ולנברג לזכויות אדם ומשפט הומניטארי
רשת מחקרי דרום-מזרח אסיה השוודית
בקמפוס הלווין שבמאלמה הסמוכה נמצאות "שלוש האקדמיות": לאמנות, מוזיקה ותיאטרון.
אוניברסיטת לונד ידועה כאחת מאוניברסיטאות המחקר הגדולות בסקנדינביה.
היא מדורגת בין הראשונות באיחוד האירופי במספר המאמרים שהתקבלו לפרסום בכתבי עת מדעיים.
היא אחת המובילות בקבלת מענקי מחקר בשוודיה בעיקר מגופים בעלי מימון ממשלתי.
האיחוד האירופי הוא המממן החיצוני השני בגודלו של האוניברסיטה.
האוניברסיטה פעילה בתחומי מחקר בין-לאומיים כגון ננוטכנולוגיה, שינוי אקלים וביולוגיה של תאי גזע.
אחד החידושים המפורסמים ביותר המבוססים על מחקר מאוניברסיטת לונד הוא אולטרסאונד אבחוני שהיא כיום שיטת בדיקה שגרתית בבתי חולים ברחבי העולם.
דוגמאות נוספות לחידושים חלוציים הן הכליה המלאכותית המיוצרת על ידי החברה הרב-לאומית גמברו, וטכנולוגיית בלוטות', המאפשרת תקשורת אלחוטית על פני מרחקים קצרים.
1916: סדרת M ושיטות מדידה חדשות
1944: הטטרהדרון – אריזת קרטוני חלב
1991: טיפול בסרטן באמצעות לייזר, Proviva
1993: Qlik – תוכנה להדמיית נתונים
1997: קורא טביעות אצבע ביומטרי
2008: אבחון סרטן באמצעות טכנולוגיית MR
2012: מקלחת המים היעילה ביותר בעולם
אוניברסיטת לונד מדורגת בדרך כלל בין 100 הראשונות בעולם על ידי סוכנויות הדירוג המשפיעות ביותר.
היא דורגה במקום ה-60 בדירוג QS של אוניברסיטאות בעולם לשנת 2014/15 ובמקום ה-90 בדירוג אוניברסיטאות בעולם של Times Higher Education בשנת 2015. בדירוג אוניברסיטת ליידן לשנת 2017 היא הגיעה למקום ה-84.
עם זאת, ב-2019 דורגה אוניברסיטת לונד בקטגוריה 101–150 בדירוג האקדמי של האוניברסיטאות בעולם על ידי אוניברסיטת ג'יאו טונג שאנגחאי.
חיי הסטודנטים בלונד מבוססים על שלושה ארגונים מרכזיים: אומות הסטודנטים, החברה האקדמית (AF) ואגודות הסטודנטים.
עד 1 ביולי 2010, נדרשו הסטודנטים להירשם לאחד מאלה כדי לקבל ציונים, אך חובה זו בוטלה וההרשמה היום וולונטרית.
האומות בלונד (שוודית: Nation) הן תופעה חברתית עתיקת יומין.
מקור המנהג בימי הביניים המאוחרים באוניברסיטת הסורבון בפריז בה התארגנו הסטודנטים לפי מוצאם (צרפתים, נורמנים, פיקרדים וכו').
תופעה זו התפשטה במאות הבאות באירופה אך כיום היא נותרה בשוודיה ופינלנד.
בתחילה הן שימשו לציון מקום המגורים של הסטודנטים שחולקו לפי מוצאם הגאוגרפי.
האומה הוותיקה ביותר נקראת "אוסטגוטה" (Östgöta Nation) על שם חבל הארץ השוודי אסטרייטלנד (Östergötland).
היא נוסדה בשנת 1668, שנתיים אחר הקמת האוניברסיטה.
רישומי כל הפגישות של האומה מ-1681 ועד היום נשמרו.
הסטודנטים יכולים להשתייך כיום לכל אומה כרצונם, אף על פי שהשם עדיין מצביע על השיוך הגאוגרפי המקורי.
היום האומות מציעות מספר מצומצם של מקומות מגורים ועיקר פעילותן היא חברתית.
הן נבדלות זו מזו בפעילויות שהן מציעות בתחומי הספורט, האומנויות והמסיבות.
לכל אומה יש כל שבוע ארוחת ערב חגיגית אחת לפחות עם 3 מנות וערב נוסף של בילוי בפאב ולאחריו במועדון לילה.
הנשפים השנתיים שהן עורכות שונים מאלה של איגודי הסטודנטים.
הידוע בהם הוא הנשף של אומת גטבורג הנקרא נשף GA על שם גוסטב השני אדולף, מלך שוודיה.
בשנת 1830, הקים פרופ קרל אדולף אגרד את "החברה האקדמית" (Akademiska Föreninge), המכונה בדרך כלל "AF", במטרה "לפתח ולטפח את החיים האקדמיים" על ידי קיבוץ סטודנטים מכל המחלקות וכל האומות תחת ארגון אחד.
הנסיך אוסקר, אז שר החינוך של שוודיה, תרם 2,000 קרונות לייסוד החברה.
הבנייה של "מבצר AF" (AF-borgen) החלה ב-1848 והוא ממוקם מול בניין האוניברסיטה הראשי בלונדגורד (Lundagård).
AF הוא מרכז חיי הסטודנטים בלונד עד היום ובו תחנת רדיו, להקות תיאטרון וספקס.
הוא מארגן את הקרנבל של לונד אחת לארבע שנים.
קרן המגורים של AF (AF Bostäder) מנוהלת באופן עצמאי ומתחזקת מעל 5,700 יחידות מגורים לסטודנטים בעיר.
איגודי הסטודנטים מייצגים את התלמידים בגופים מקבלי ההחלטות של האוניברסיטה ובמועצות השונות בנוגע לזכויותיהם, אפשרויות הדיור והקריירה.
יש תשע אגודות סטודנטים, אחת לכל פקולטה ואיגוד נוסף לדוקטורנטים.
האיגודים משולבים בהתאחדות איגודי הסטודנטים של אוניברסיטת לונד (LUS).
לאגודה שני נציגים במשרה מלאה, המגיעים לפגישות שבועיות עם הגופים האוניברסיטאיים השונים.
אגודת הסטודנטים מפעילה שירותים כגון מוסד להלוואות, מעונות יום ואתר אינטרנט עם מידע למגורים.
היא גם מפרסמת את הירחון Lundagård.
אוניברסיטת מאלמה (בשוודית: Malmö universitet) היא אוניברסיטה במאלמה שבשוודיה.
המוסד הוקם ב-1998, לאוניברסיטה תוכנית חילופי סטודנטים עם יותר מ-240 אוניברסיטאות ברחבי העולם, רבים מהסטודנטים הם בעלי רקע בינלאומי.
הלימודים באוניברסיטה מתמקדים בהגירה, חוקים בינלאומיים, מדיה וטכנולוגיה.
הפקולטה לרפואת שיניים-הפקולטה הוקמה ב-1948 כקולג' עצמאי לרופאת שיניים והיה למוסד האקדמאי הראשון במאלמו, ב-2007 קיבלה הפקולטה פרס מטעם ממשלת שוודיה.
האוניברסיטה ממוקמת באי מלאכותי במעגן מאלמו הנקרא "Universitetsholmen", היא מתפרסת על שמונה מבנים.
אוניברסיטת לודז' (בפולנית: Uniwersytet Łódzki) היא אוניברסיטה ציבורית, שנוסדה בשנת 1945 בעיר לודז' שבפולין על בסיס איחודם של מספר מוסדות חינוך שהתקיימו בעיר בתקופה של בין שתי מלחמות העולם: המכון להכשרת מורים, בית הספר הגבוה למדעי החברה וכלכלה, ושלוחה של האוניברסיטה הפולנית החופשית.
באוניברסיטה לומדים יותר מ-30,000 סטודנטים ומועסקים בה 2,600 מורים.
האוניברסיטה מציעה מגוון תארים אקדמאיים שונים כגון B.A, M.A דוקטורט ועוד.
יוזם הקמת אוניברסיטה בלודז', בשם המקורי של האוניברסיטה הממלכתית - האוניברסיטה החופשית, היה פרופ' תאודור וויאגר, רקטור האוניברסיטה הפולנית החופשית.
הרקטורים הראשונים באוניברסיטה היו נציגים בולטים של המדע הפולני: טדאוש קוטרבינסקי, יוזף צ'לאסינסקי ויאן שצ'פנסקי.
אוניברסיטת לודז' הוקמה על פי צו מיום 24 במאי 1945 (החל מיום 11 ביוני 1946).
בעת היווסדה היו לאוניברסיטה שלוש פקולטות: מדעי הרוח, המתמטיקה ומדעי הטבע וכן משפטים וכלכלה.
בשנת הלימודים 1945/1946 האוניברסיטה כללה שש פקולטות: הפקולטה לרוקחות, הפקולטה למדעי הרוח, הפקולטה לרפואה, הפקולטה למתמטיקה ומדעי הטבע, הפקולטה למשפט וכלכלה והפקולטה לרפואת שיניים.
530 עובדים הועסקו, ו -7,747 סטודנטים החלו את לימודיהם מספר שהיווה 12.7% מכלל הסטודנטים שלמדו בפולין באותה תקופה.
עם הזמן התפתחה האוניברסיטה ונוצרו פקולטות חדשות.
ב־24 באוקטובר 1949, על פי צו ממשלתי של מועצת השרים, הוקמה מערכת של אקדמיות לרפואה בערים פולניות רבות, כולל האוניברסיטה הרפואית לודז' שהופרדה מאוניברסיטת לודז'.
בשנת 1961 שולבה האוניברסיטה לכלכלה באוניברסיטת לודז'.
אירוע אחרון זה הוביל להקמת הפקולטה לכלכלה, שנוסדה גם היא מחלק מהצוות שעד כה היה הצוות האקדמי של הפקולטה למשפט וכלכלה.
זמן קצר לאחר אירועים אלה, בשנת 1964, נוסדה הפקולטה לכלכלה וסוציולוגיה.
בשנת 1981 התרחשה באוניברסיטת לודז שביתת סטודנטים שהובילה לשינויים בתפקוד האוניברסיטאות ורישום ה-NZS.
פיתוח נוסף של אוניברסיטת לודז' התרחש בתקופה שלאחר שינויי מערכת בפולין.
בשנת 1991 שולב באוניברסיטת אוניברסיטת החינוך הגופני והספורט, שהיה עד אז תחת ניהול האוניברסיטה לחינוך גופני בוורשה.
מכון זה נכנס למבנים הארגוניים של הפקולטה למדעי החינוך שהוקמה.
שלוש שנים לאחר מכן, בשנת 1994, הוקמה הפקולטה לניהול באוניברסיטת לודז'.
בשנת 1996 הוקמה הפקולטה למתמטיקה והפקולטה לפיזיקה וכימיה, שנוסדו כחלק מהפרדת מחלקות שונות מחוגים אחרים באוניברסיטת לודז'.
בשנת 1994 החל לפעול גם המכון ליחסים בינלאומיים, שהפך בשנת 2000 לפקולטה ללימודי יחסיים בינלאומיים ומדעי המדינה.
בשנת 2001 הופרדה הפקולטה לביולוגיה ומדעי כדור הארץ לשתי פקולטות חדשות, דהיינו הפקולטה למדעי הגאוגרפיה והפקולטה לביולוגיה והגנת הסביבה.
לצד פיתוח האוניברסיטה הוקמו גם מרכזים דידקטיים לא מקומיים של אוניברסיטת לודז'.
נכון לעכשיו ישנם חמישה מהם: בקוטנו, באוסטרולקה, בפיוטרקוב טריבונלסקי, בסייראדז ובסקיירניביצה.
סניף של אוניברסיטת לודז' פועל בטומשוב מזובייצקי מאז שנת 1998.
אוניברסיטת ליובליאנה (בסלובנית: Univerza v Ljubljani) היא האוניברסיטה הציבורית הגדולה והוותיקה ביותר בסלובניה.
היא ממוקמת בבירת המדינה ליובליאנה, ונוסדה בשנת 1919. נכון לשנת 2019, לומדים בה כמעט 39,000 סטודנטים.
האוניברסיטה חברה בגילדת האוניברסיטאות האירופאיות עתירות המחקר וברשת אוטרכט.
אוניברסיטת ליובליאנה החלה לפעול במתכונתה הנוכחית רק ב-1919, אך פעילות אקדמית החלה להתקיים בעיר עוד בשנת 1810 תחת השלטון הצרפתי, זאת לאחר שבמהלך המאה ה-17 החלו בעיקר לימודי תאולוגיה.
האוניברסיטה שהוקמה ב-1810 זו התפרקה בשנת 1813 עם חזרת סלובניה לשלטון האימפריה האוסטרית.
במהלך המחצית השנייה של המאה ה-19 הועלו כמה טענות פוליטיות להקמת אוניברסיטה בשפה הסלובנית בליובליאנה.
טענות אלו תפסו תאוצה בתקופת "מפנה המאה העשרים", כאשר סטודנטים סלובנים רבים למדו בכל רחבי אירופה (במיוחד במקומות במרכז אירופה כגון אוניברסיטת קארל בפראג).
בשנות ה-90 של המאה ה-19 כבר הוקמה ועדה שתבחן את נושא הקמת האוניברסיטה אשר התאפשרה רק לאחר פירוק האימפריה האוסטרו-הונגרית והקמת ממלכת יוגוסלביה.
תהליכי הקמת האוניברסיטה החלו מיד בסיום מלחמת העולם הראשונה והלימודים החלו בדצמבר 1919. האוניברסיטה המשיכה לפעול גם במהלך מלחמת העולם השנייה ולאחר הפלישה ליוגוסלביה בידי גרמניה הנאצית.
עם זאת, האוטונומיה של המוסד נפגעה, וכמה פרופסורים נעצרו או גורשו למחנות הריכוז הנאצים.
חלק גדול מן הסטודנטים הצטרפו לקבוצות התנגדות שונות.
החל משנת 2018, יש באוניברסיטת ליובליאנה 23 פקולטות ושלוש אקדמיות:
אוניברסיטת לידס היא אוניברסיטת מחקר ציבורית הממוקמת בלידס שבממלכה המאוחדת, אשר הוקמה בשנת 1831.
באוניברסיטה לומדים כ-38,100 סטודנטים, מתוכם כ-26,335 לתואר ראשון, וכ-11,765 לתארים מתקדמים.
בכך היא מהווה האוניברסיטה החמישית בגודלה בבריטניה.
כיום ישנן בערך 560 תוכניות שונות לתואר ראשון וכ-300 תוכניות לתארים מתקדמים.
הספרייה של המוסד מתפרשת בכחמישה מוקדים עם כ-2.78 מיליון ספרים, 26,000 כתבי עת מודפסים ואלקטרוניים ו-6,000 ספרים אלקטרוניים; מה שהופך אותה לאחת מספריות המחקר הגדולות בבריטניה.
האוניברסיטה חברה בארגונים אקדמיים רבים, ובהם קבוצת ראסל, , איגוד אוניברסיטאות חבר העמים הבריטי (ACU), (UUK), (EUA), (AEC), רשת אוניברסיטאות עולמית (WUN) ו.
מבין בוגרי האוניברסיטה היודעים, ניתן למנות את קיר סטארמר, ג'ק סטרו וכשישה זוכי פרס נובל (ובהם ויליאם הנרי בראג, וולה סויינקה, ארצ'ר ג'ון פורטר מרטין וריצ'רד לורנס מילינגטון סינג').
בשנת 1831 הוקם לראשונה במקום על מנת לשרת את חמשת המוסדות הרפואיים באזור.
בשנת 1874 הוקמה מכללה למדעים על מנת לשרת את צעירי מעמד הביניים, ושני המוסדות אוחדו בשנת 1884. בתקופה זו למדו במכללה שלל קבוצות אתניות ודתיות, אם כי הלימודים לא היו פתוחים לנשים.
האוניברסיטה הוקמה במתכונתה הנוכחית והעצמאית בשנת 1904 תחת חסותו של אדוארד השביעי.
בתי הספר, המכונים והמרכזים השונים של האוניברסיטה מסודרים בשבע פקולטות:
הפקולטה לאמנויות, מדעי הרוח ותרבויות
דירוג QS לאוניברסיטאות - מקום 75 (2024)
דירוג QS לאוניברסיטאות - מקום 11 (2024)
אוניברסיטת מאסטריכט (בהולנדית: Universiteit Maastricht; בראשי תיבות: UM) היא אוניברסיטה ציבורית, הממוקמת במאסטריכט שבהולנד אשר הוקמה בשנת 1976 ובכך מהווה השנייה מבחינת צעירותה מבין 13 האוניברסיטאות ההולנדיות.
נכון לשנת 2020, לומדים באוניברסיטה כ-21,000 סטודנטים, כאשר 55% מתוכם זרים (כאשר גם כמעט 20% מאנשי הצוות של האוניברסיטה הם בעלי אזרחות זרה).
חצי מתוכניות הלימוד הן באנגלית והשאר נלמדות באופן חלקי או מלא בהולנדית.
האוניברסיטה נחשבת לאחת מן הטובות בהולנד.
אוניברסיטת מאסטריכט הוקמה רשמית בינואר 1976 עם אישורה של יוליאנה, מלכת הולנד, וזאת לאחר שזוהה צורך להכשיר אנשי מקצוע בתחומי הרפואה לאור החוסר במדינה.
מוסד זה עזר לשקם את הכלכלה המקומית, לאחר שתעשיית הפחם דעכה.
בשנותיה הראשונות, זכתה אוניברסיטת מאסטריכט לתמיכה ממשלתית נרחבת.
הפקולטה למשפטים הוקמה בשנת 1981 ואחריה הפקולטה לכלכלה בשנת 1984. בשנת 1994 הוקמה הפקולטה לאמנויות ותרבות ושנה לאחר מכן הוקמה הפקולטה לפסיכולוגיה.
הפקולטה למדעי הרוח והמדעים החלה לפעול בשנת 2005, והכילה מגוון יחידות ארגוניות, כמו המחלקה להנדסת ידע ובית הספר לממשל.
בשנת 2007 הפקולטות למדעי הבריאות והפקולטה לרפואה אוחדו לכדי פקולטה אחת.
כיום (2024) פועלות באוניברסיטה כשש פקולטות המציעות 17 תוכניות לתואר ראשון, 56 תוכניות לתואר שני ומספר תוכניות ללימודי דוקטורט.
בעת הקמתה נקראה אוניברסיטת לימבורג, כשם המחוז בו היא ממוקמת.
ב-1996 השתנה שמה לזה הנוכחי.
הפקולטה לבריאות, רפואה ומדעי החיים
בית הספר למנהל עסקים וכלכלה
אוניברסיטת לייבניץ בהנובר היא אוניברסיטה ציבורית בעיר הנובר שבגרמניה.
האוניברסיטה, שנוסדה בשנת 1831, היא אחת הגדולות והוותיקות ביותר למדע וטכנולוגיה בגרמניה, עם כ-26,000 סטודנטים, מתוכם כ-2,000 ממדינות זרות.
יש בה תשע פקולטות המציעות 190 תוכניות לימוד שונות.
אוניברסיטת לייבניץ הנובר חברה בוועידת בתי הספר האירופיים לחינוך ומחקר הנדסי מתקדם ובארגון TU9. עם בוגריה הידועים של האוניברסיטה ניתן למנות את וילהלם בוש ופסקואל יורדן.
עד שנת 2006 הייתה ידועה האוניברסיטה בתור אוניברסיטת הנובר, ובשנה זו הוחלט לקרוא לה על שם הפילוסוף גוטפריד וילהלם לייבניץ.
נכון לשנת 2024 האוניברסיטה מונה תשע פקולטות:
הפקולטה להנדסת חשמל ומדעי המחשב
דירוג QS לאוניברסיטאות - מקום 481 (2024)
עם בוגריה הידועים של האוניברסיטה ניתן למנות את:
וילהלם בוש - צייר ומשורר
אורסולה פון דר ליין - פוליטיקאית
ארתור שרביוס - מהנדס חשמל וממציא מכונת ההצפנה "אניגמה"
אריך טופ - מפקד צוללת במלחמת העולם השנייה ואדריכל
בין בוגרי האוניברסיטה וחברי הסגל שלה נכללים מספר זוכי פרס נובל:
פרידריך ברגיוס - חתן פרס נובל לכימיה בשנת 1931
גרהרד ארטל - כימאי, חתן פרס נובל לכימיה בשנת 2007
יוהנס הנס דניאל ינסן - חתן פרס נובל לפיזיקה בשנת 1963
אוניברסיטת ליהיי היא אוניברסיטה פרטית בבת'להם שבפנסילבניה בארצות הברית.
האוניברסיטה הוקמה ב-1865 ולומדים בה כ-7,000 סטודנטים (5,000 לתואר ראשון, וכ-2,000 לתארים מתקדמים).
האוניברסיטה חברה באיגוד האוניברסיטאות הטכנולוגיות העצמאיות (AITU).
אוניברסיטת ליהיי מורכבת מחמש מכללות: מכללה להנדסה ומדע יישומי, המכללה לאמנויות ומדעים, המכללה למנהל עסקים, המכללה לחינוך ומכללה לבריאות.
המכללה לאמנויות ומדעים היא הגדולה ביותר, עם 35% מתלמידי האוניברסיטה.
כמה מבוגרי המוסד הידועים הם:
אדווין לפבר – עיתונאי ודיפלומט
אוניברסיטת ליסבון (בפורטוגזית: Universidade de Lisboa) היא אוניברסיטת מחקר ציבורית בליסבון, והאוניברסיטה הגדולה ביותר בפורטוגל.
היא נוסדה בשנת 2013, ממיזוג של שתי אוניברסיטאות ציבוריות קודמות שהיו ממוקמות בליסבון: האוניברסיטה לשעבר של ליסבון (1911–2013) והאוניברסיטה הטכנית של ליסבון (1930–2013).
ההיסטוריה של אוניברסיטה בליסבון מתחילה במאה ה-13.
האוניברסיטה נמצאת במרכז העיר, בסמוך לתחנות הרכבת התחתית של ליסבון בקו הצהוב והקו הירוק, ותחנות אוטובוס וחשמלית.
אוניברסיטת קוימברה, האוניברסיטה הפורטוגלית הראשונה, הוקמה בליסבון בין השנים 1288 ו-1290, כאשר דיניש, מלך פורטוגל פרסם את המנשר Scientiae thesaurus mirabili, שהעניק מספר הרשאות לתלמידי ה- studium generale בליסבון, מה שמוכיח שהיא נוסדה כבר באותו תאריך.
הייתה השתתפות פעילה בפעילות חינוכית זו על ידי הכתר הפורטוגלי ומלכו, באמצעות התחייבותו לשלם חלק מהסבסוד של דמי הלימוד.
מוסד זה עבר מספר פעמים בין ליסבון לקוימברה, שם התיישב לצמיתות ב-1597.
לפי הדירוג האקדמי של אוניברסיטאות בעולם לשנת 2017, הידוע גם בשם דירוג שנחאי, אוניברסיטת ליסבון מדורגת במקום הראשון בפורטוגל ובין מקומות 151–200 בעולם.
בתחום המקצוע הרחב של הנדסה/טכנולוגיה ומדעי המחשב, האוניברסיטה מדורגת במקומות 51–75 ברחבי העולם, בעוד שבדיסציפלינות המתמטיקה, הפיזיקה ומדעי המחשב היא מדורגת 101–150, 151–200 ו-151–200, בהתאמה.
בדירוג אוניברסיטאות בעולם של Times Higher Education (THE) 2017, אוניברסיטת ליסבון נחשבת לאוניברסיטה הגדולה ביותר בפורטוגל והיא מדורגת 401–500, בעוד שבדירוג האוניברסיטה העולמית של QS 2018 היא מדורגת 305 ( באופן כללי).
אוניברסיטת לוקסמבורג היא אוניברסיטת המחקר הציבורית היחידה בלוקסמבורג..
לאוניברסיטה שלושה קמפוסים: קמפוס בלבל, קמפוס קירכברג וקמפוס לימפרסברג.
בשנה זו 950 איש התמיינו למסלולי דוקטורט.
בשנה זו 51% מהסטודנטים באוניברסיטה הגיעו מחוץ ללוקסנבורג.
בשנת 2020, חוקרי האוניברסיטה פרסמו 2,104 פרסומים.
במרץ 2021, לאוניברסיטת לוקסמבורג היו 1,000 פרויקטי מחקר.
האוניברסיטה מנוהלת על ידי מועצת נגידים, רקטור ומועצת האוניברסיטה.
האוניברסיטה מציעה ארבעה עשר מסלולים לתואר ראשון, שבכולם נדרש סמסטר אחד לפחות מחוץ ללוקסמבורג.
נוסף על כך, האוניברסיטה מציעה 42 מסלולים לתארים מתקדמים ו־16 קורסי הכשרה מקצועית.
הקורסים נלמדים בדרך כלל בשתי שפות: צרפתית ואנגלית או צרפתית וגרמנית.
חלק מהקורסים נלמדים בשלוש השפות וחלק מהקורסים נלמדים במלואם באנגלית.
באוניברסיטה שלוש פקולטות ושלושה מרכזים בינתחומיים:
הפקולטה למשפטים, כלכלה ומנהל עסקים
הפקולטה למדעי הרוח, החינוך והחברה.
מרכז לוקסמבורג להיסטוריה עכשווית ודיגיטלית.
בשנת 2021, US News & World Report דירג את אוניברסיטת לוקסמבורג במקום ה־653 באוניברסיטאות הטובות ביותר בעולם ובמקום ה־227 מבין האוניברסיטאות האירופיות.
דירוג Times Higher Education דירג את אוניברסיטת לוקסמבורג במקומות 201–250.
בשנת 2020 דירוג שנגחאי דירג את אוניברסיטת לוקסמבורג במקומות 601–700.
אוניברסיטת ליכטנשטיין היא אוניברסיטה ציבורית הממוקמת בנסיכות ליכטנשטיין.
האוניברסיטה מתמקדת בשני נושאי לימוד, אדריכלות ומנהל עסקים (יזמות, מימון, מערכות מידע ומשפט עסקי).
היא ממוקמת בוואדוץ, בירת הנסיכות.
לבד מליכטנשטיין עצמה הסטודנטים והסגל מגיעים מ־40 מדינות שונות, כאשר לאוניברסיטה יש שיתופי פעולה עם כשמונים מוסדות נוספים.
האוניברסיטה נוסדה ב־1961 ונקראה Abendtechnikum (בית ספר ללימודים טכניים), שימשה ללימודי הנדסת מכונות והנדסה אזרחית, מאוחר יותר התפתח המוסד לבית הספר להנדסה של ליכטנשטיין.
בשנת 1998 המוסד קיבל הכרה רשמית ואת השם אוניברסיטת ליכטנשטיין למדעים יישומיים (Fachhochschule Liechtenstein).
בשנת 2008 האוניברסיטה קיבלה את האישור הסופי של אוניברסיטה והתחילה להגיש סטודנטים לתוכנית דוקטורט בנוסף לתוכניות לתואר ראשון ושני בהתאם להסכם בולוניה.
התהליך כלל הרחבת תוכניות נוספות ושיתופי פעולה מחקריים עם אוניברסיטאות אחרות.
בנובמבר 2010 עבר בפרלמנט של ליכטנשטיין "חוק אוניברסיטת ליכטנשטיין" שאושר סופית באחד בפברואר 2011.
תוכניות הלימודים במוסד הן במודל האירופאי לפי הסכם בולוניה במודל של תואר בוגר - מאסטר - דוקטורט.
התואר הראשון מורכב משישה סמסטרים לפחות עם 180 נקודות זכות.
תואר ראשון באדריכלות - BSc Arch
תואר ראשון במנהל עסקים - BSc
משך תוכנית המאסטר הוא לפחות ארבעה סמסטרים בהיקף של 120 נקודות זכות, מוענקים התארים הבאים:
תואר שני באדריכלות - MSc Arch
תואר שני ביזמות - MSc
תואר שני במימון - MSc (לשעבר: MSc בנקאות וניהול פיננסי)
תואר שני במערכות מידע - MSc (לשעבר: MSc ניהול תהליכים עסקיים)
תוכנית הדוקטורט נמשכת לפחות שלוש שנים.
האוניברסיטה מציעה מחקר ומכונים שעוסקים בנושאים הבאים:
אדריכלות ותכנון: עיצוב בר קיימא, תאוריית עיצוב אדריכלי ועיצוב ותכנון עירוני בר קיימא
יזמות: למידה יזמית, למידת צוות, שיווק יזמי, ניהול חדשנות, ניהול בינלאומי ואסטרטגי, עיבוד ידע וניהול ידע ועסקים משפחתיים
פיננסים: בנקאות ופיננסים, מיסוי בינלאומי, מיסוי חברות, ניהול נכסים.
מערכות מידע: חדשנות דיגיטלית, ניהול תהליכים, דיגיטל בר קיימא, ניהול תוכן, תכנון משאבים ארגוניים, ניתוח ביג דאטה, הערכת תרבות וניוד דיגיטלי.
האוניברסיטה חברה קשורה במרכז המחקר האירופי למערכות מידע.
דיני עסקים: דיני חברות, קרנות ונאמנות, בנקאות ודיני ניירות ערך.
שכר הלימוד בכל התוכניות עומד על 950 פרנק שווייצרי לסמסטר לתלמידים מקומיים, שווייצרים ואירופאים, כשסטודנטים בינלאומיים משלמים 1,250 פרנק שווייצרי לסמסטר.
משתתפים בתוכניות חילופי סטודנטים משלמים את שכר הלימוד של אוניברסיטת הבית שלהם ללא תשלום נוסף.
אוניברסיטת ליון , היא מיזוג קבוצת אוניברסיטאות, המורכב מאוניברסיטאות, מכוני מחקר ומפעלים (ComUE) שבסיסם בליון, צרפת.
אוניברסיטת ליון אוגדה בשנת 2007, היא כוללת, 12 אוניברסיטאות ומכוני מחקר ובנוסף מקושרים אליה עוד 9 מוסדות אקדמאים ואוניברסיטאות.
שלוש האוניברסיטאות העיקריות בקבוצה הן: אוניברסיטת קלוד ברנרד ליון 1 , המתמקדת בלימודי בריאות ומדעים ומונה כ-27,000 סטודנטים; אוניברסיטת לומייר ליון 2 , המתמקדת במדעי החברה והאמנויות, ומונה כ-30,000 סטודנטים; אוניברסיטת ז'אן מולן ליון 3 , המתמקדת במשפטים ובמדעי הרוח עם כ-20,000 סטודנטים.
מיזוג האוניברסיטאות הזה מייצג היקף של 129,000 תלמידים, 11,500 מורים ומורים-חוקרים ו-510 מעבדות פרטיות וציבוריות.
בשנת 1995 החל שיתוף הפעולה בין 15 האוניברסיטאות ומכוני המחקר שנמצאו בליון.
מתוך אינטרסים משותפים ויתרון "הגודל".
בשנת 2007 מוזגו האוניברסיטאות מכוני המחקר תחת קורת גג אחת שנקראה אוניברסיטת ליאון.
הגודל אפשר להם לבצע פרויקטים משותפים בתחומים ספציפיים: אסטרטגיה בינלאומית וקבלה של סטודנטים זרים, פיתוח פוטנציאל המחקר של הגוף המאוגד והשתתפות בפיתוח כלכלי מקומי.
שילוב תלמידים החיים בליון, פיתוח טכנולוגיות הוראה חדשות ושיתוף ידע עם הציבור הרחב (תרבות מדעית, טכנית ותעשייתית).
המיזוג גרם לקידום המרכז האוניברסיטאי ברמה המקומית, הלאומית והבינלאומית.
ב-22 ביולי 2013 בהתאם לחוק להשכלה גבוהה ולמחקר הצרפתי, אוניברסיטת ליון הפכה לקהילת האוניברסיטאות והמפעלים (ComUE), שהיא קבוצה קונפדרלית בעלת מעמד של מוסד ציבורי בעל אופי מדעי, תרבותי ומקצועי.
ה-ComUE אושר ב-16 ביולי 2014 על ידי מועצת המנהלים.
ב-5 בפברואר 2015 נחתמו החוקים המאשרים את אוניברסיטת ליון כמוסד ציבורי.
ב-29 באוקטובר 2020, משרד החינוך הצרפתי אישר את הפרויקט למיזוג המפעלים כחלק מיוזמת המיזוג של אוניברסיטת ליון אף על פי שבראשית הדרך פרויקט מיזוג המפעלים, עורר סירובים עוקבים מטעם האוניברסיטאות השותפות במיזוג.
המוסדות האקדמאים המאוגדים באוניברסיטת ליון
המרכז הלאומי למחקר מדעי (CNRS)
אוניברסיטת לינקולן היא אוניברסיטת מחקר ציבורית בלינקולן, אנגליה.
היא קיבלה מעמד של אוניברסיטה בשנת 1992 ונמצאת תחת שמה הנוכחי מאז 2001. הקמפוס הראשי של האוניברסיטה נמצא בלב העיר לינקולן לצד .
בנוסף, ישנן לאוניברסיטה שלוחות ברחבי לינקולנשייר, בריסהולם ובהולביץ'.
טקסי הסיום של האוניברסיטה מתקיימים בקתדרלת לינקולן.
אוניברסיטת לינקולן התפתחה ממספר מוסדות חינוך, ביניהם: בית הספר לאמנות של האל (1861), המכון הטכני של האל (1893), המוסד להכשרת מורים ב-Endsleigh College (1905), מכללת האל המרכזית למסחר (1930) ומכללת קינגסטון על ההאל לחינוך (1913).
מוסדות אלה התמזגו ב-1976 לתוך "מכללת האל להשכלה גבוהה" (Hull College of Higher Education), ששמה שונה ל"מכללת האמברסייד להשכלה גבוהה" (Humberside College of Higher Education) ב-1983, כאשר היא קלטה מספר קורסים בדיג, מזון וייצור.
בשנת 1992 המכון הפך לאוניברסיטה מלאה בשם אוניברסיטת האמברסייד.
בינואר 1996 פתחה האוניברסיטה קמפוס חדש מדרום-מערב למרכז העיר לינקולן ושמה שונה לאוניברסיטת לינקולנשייר והאמברסייד.
500 הסטודנטים הראשונים נכנסו לקמפוס החדש בלינקולן בספטמבר 1996.
במקביל לשינוי שם נוסף לאוניברסיטת לינקולן באוקטובר 2001, העבירה האוניברסיטה את הקמפוס הראשי שלה מהאל ללינקולן ב-2002.
המלכה אליזבת השנייה פתחה את קמפוס לינקולן הראשי של האוניברסיטה, שהיה הקמפוס הראשון שנבנה במרכז עיר בבריטניה במשך כמה עשורים.
יותר מ-375 מיליון ליש"ט הושקעו באזור בריכת ברייפורד, החיו מחדש את האזור ומשכו השקעות ממגזרי הקמעונאות, הפנאי והנדל"ן.
כלכלנים מעריכים כי האוניברסיטה יצרה לפחות 1,800 מקומות עבודה חדשים בלינקולן ומייצרת יותר מ-65 מיליון ליש"ט בשנה לכלכלת המחוז.
עד סוף שנות ה-90, אתרי האוניברסיטה בהאל צומצמו והפוקוס עבר לכיוון לינקולן.
בשנת 2001 הוחלט להעביר את המטה ואת הנהלת האוניברסיטה ללינקולן ולמכור את קמפוס Cottingham Road בהאל, ששימש בעבר כקמפוס הראשי, לאוניברסיטת האל.
באתר נמצא כעת בית הספר לרפואה של האל יורק.
האוניברסיטה המשיכה להפעיל קמפוס קטן יותר, בניין דרק קרוטהול (Derek Crothall Building) במרכז העיר האל, עד שב-2012 נמכר ביחד עם קמפוס נוסף ואולמות סטודנטים בעיר.
במרץ 2021 נפתח בית הספר לרפואה החדש בלינקולן בזמן לשנת הלימודים 2021/2022. הבניין כולל אולמות הרצאות וספרייה המוקדשת למחקר רפואי המכילה ספרי רוקחות, כימיה וביולוגיה.
בית הספר מנוהל בשותפות עם בית הספר לרפואה של אוניברסיטת נוטינגהאם.
אוניברסיטת לינקולן בנויה כמערכת מבוססת קולג'ים ו"בתי ספר".
באוניברסיטה ישנם שני קולג'ים (שונה מארבע ב-1 באוגוסט 2023) העוסקים במחקר והוראה.
בית הספר לבריאות ועבודה סוציאלית
בית הספר למדעי החיים והסביבה
בית הספר למדעי הספורט והפעילות הגופנית
הקולג' לאמנויות, מדעי החברה ומדעי הרוח
בית הספר לקולנוע, מדיה ועיתונאות
בית הספר למדעי הרוח ומורשת
בית הספר למדעי החברה והמדינה
אוניברסיטת לובומבשי , הידועה גם בראשי התיבות UNILU, היא אוניברסיטה ציבורית, אחת מהגדולות ברפובליקה הדמוקרטית של קונגו.
היא ממוקמת בלובומבאשי במחוז קטנגה-עילית, בעבר מחוז קטנגה.
הקמפוס ממוקם בחלקה הצפוני של העיר, ממערב לשדה התעופה הבינלאומי.
באוניברסיטה 33,000 תלמידים ב-18 פקולטות ובתי ספר להשכלה גבוהה.
האוניברסיטה נוסדה בשנת 1955 תחת השלטון הקולוניאלי הבלגי כאוניברסיטה הרשמית של קונגו ורואנדה-אורונדי על ידי האוניברסיטה החופשית של בריסל (בלגיה), ונפתחה בשנת 1956. לעת ההיא, אוניברסיטת לובומבאשי הייתה האוניברסיטה הראשונה והיחידה בקונגו הבלגית.
UNILU היה בתחילה מוסד קטן, עם כמה מאות תלמידים בלבד.
עם זאת, היא גדלה במהירות בגודלה ובאיכותה, ובזמן עצמאות קונגו ב-1960, היא הייתה אחת האוניברסיטאות המובילות באפריקה.
בשנים הראשונות של העצמאות, UNILU מילאה תפקיד חשוב בפיתוח האומה הקונגולית החדשה.
האוניברסיטה הפיקה רבים מהמנהיגים הראשונים של המדינה, כולל פוליטיקאים, כלכלנים ומדענים בשנת 1960, שונה שמה לאוניברסיטה הממלכתית של אליזבתוויל, בפיקוח אוניברסיטת לייז', ולאחר מכן ב-1963 הפכה לאוניברסיטה הרשמית של קונגו.
בשנת 1971, בעקבות איחוד האוניברסיטאות והמכונים להשכלה גבוהה במדינה, הפכה להיות חלק מהאוניברסיטה הלאומית של קונגו (UNAZA), והקמפוס הפך לאוניברסיטה הלאומית של זאיר/ קמפוס לובומבשי.
היא הוקמה מחדש כאוניברסיטה אוטונומית בשנת 1981, וזאת בעקבות חוק מ-3 באוקטובר 1981, שמטרתו הייתה לבנות מחדש את ההשכלה הגבוהה והאוניברסיטאית של זאיר.
או אז שונה שמה שוב לאוניברסיטת לובומבשי.
כאשר האוניברסיטה הלאומית של זאיר פוצלה.
במאי 1990 דיכאה ממשלת זאיר באלימות את הפגנות הסטודנטים בקמפוס, הרגה מספר גדול של סטודנטים והרסה חלקים מהקמפוס.
בתחילת מאי 1990 מחו סטודנטים הלומדים באוניברסיטה נגד משטרו של נשיא זאיר, מובוטו ססה סקו, ודרשו את התפטרותו.
בליל ה-11 במאי 1990 נותק החשמל לקמפוס, ובו בזמן פשטה על הקמפוס יחידה צבאית מיוחדת בשם Les Hiboux ("הינשופים"), ששמה מגיע מפעילותה הלילית.מעט ידוע בוודאות על יחידה זו, אך העובדה שהם עושים שימוש בכלי רכב יקרים (נדירים בזאיר), מצביעה על כך שהיחידה היא כוח עילית המורכב מנאמני המשטר.
חיילי היחידה היו חמושים במאצ'טות וכידונים ובמהלך הלילה תקפו את התלמידים המפגינים.
סטודנטים שניסו לברוח מהקמפוס נורו.
עד שחר ה-12 במאי 1990 נרצחו לפחות 290 סטודנטים ומסדרונות הקמפוס היו ספוגים בדם ובחלקי גוף אנושיים מבותרים.
הטבח הוביל את אומות הקהילה הכלכלית האירופית (כיום האיחוד האירופי), ארצות הברית וקנדה להפסיק כל סיוע לא הומניטרי לזאיר, מהלך שסימן את תחילת הקץ של התמיכה המערבית במובוטו.
זאיר היא קונגו הבלגית לשעבר, ועל כן, הטבח זכה לתשומת לב תקשורתית רבה ומיוחדת בבלגיה, מה שאילץ את ממשלת בלגיה למתוח ביקורת קשה על מובוטו.
אוניברסיטת ליל היא אוניברסיטה ציבורית למחקר הממוקמת בעיר ליל, שבחבל או-דה-פראנס, צרפת.
האוניברסיטה נוסדה כתוצאה ממיזוג של שלוש אוניברסיטאות – אוניברסיטת ליל 1 למדעים ולטכנולוגיה, אוניברסיטת ליל 2 לבריאות ולמשפט, ו-אוניברסיטת שארל דה גול – ליל 3 בשנת 2018. שורשיה מגיעים עד אוניברסיטת דואה, שהוקמה בשנת 1559. עם יותר מ-80,000 סטודנטים, זוהי אחת האוניברסיטאות הגדולות בצרפת ואחת מהגדולות בעולם דובר הצרפתית.
מאז 2017, האוניברסיטה נהנית ממעמד של Université d'Excellence (אוניברסיטת מצוינות) וזוכה למימון של 500 מיליון אירו, אשר מיועד לפיתוחה בתחומי החינוך, המחקר, הפיתוח הבינלאומי והמעורבות החברתית.
האוניברסיטה מפעילה 66 מעבדות מחקר, מסיימים בה מדי שנה כ-350 עבודות דוקטורט, והיא מפרסמת כ-3,000 מאמרים מדעיים בשנה.
היא מקיימת שיתופי פעולה עם מוסדות מחקר בולטים כגון מכון פסטר של ליל, המרכז הרפואי האוניברסיטאי CHU Lille, וכן עם גופים כמו המרכז הלאומי למחקר מדעי, INSERM, INRA ו-INRIA.
עד 2019, הייתה האוניברסיטה המוסד המרכזי בקהילת האוניברסיטאות והמוסדות של Lille Nord de France (COMUE).
היא ממשיכה להפעיל את המכללה האירופית לדוקטורט, המאגדת אוניברסיטאות ומוסדות אקדמיים אחרים בחבל או-דה-פראנס.
האוניברסיטה כוללת 15 פקולטות ומחלקות אקדמיות, המאורגנות בשישה תחומי ידע עיקריים:
אוניברסיטת ליל מפעילה חמישה קמפוסים עיקריים בערים שונות במטרופולין האירופי של ליל, וכן שלוחות בערים אראס, גראבלין, ואלנסיין, אוטרו ווימרו.
הקמפוס המדעי והטכנולוגי של האוניברסיטה ממוקם בעיר Villeneuve-d'Ascq, משתרע על שטח של 150 הקטאר וכולל למעלה מ-100 מבנים.
בקמפוס נמצאות מרבית מחלקות הפקולטה למדעים ולטכנולוגיה (ביולוגיה, כימיה, מתמטיקה, פיזיקה, מדעי המחשב, הנדסת חשמל, מכניקה ומדעי כדור הארץ).
(הספרייה המדעית האולטרה מודרנית של אוניברסיטת ליל עם חללי תצוגה וחדרי ישיבות); והקמפוס צמוד לפארק המדע האירופי של "הוט-בורן".
הפקולטה לכלכלה, מדעי החברה ולימודים גאוגרפיים (FASEST)
פוליטק ליל (בית ספר להנדסה)
קמפוס הבריאות ממוקם בין הערים ליל ולוס (Loos) ומשתרע על שטח של 350 הקטאר, מה שהופך אותו למרכז הרפואי-אוניברסיטאי הגדול באירופה.
הוא כולל את הפקולטות לרפואה, רוקחות ורפואת שיניים, וכן את הפקולטה להנדסה ולניהול בריאות (ILIS).
הפקולטה להנדסה וניהול בריאות (ILIS)
זהו הקמפוס המוקדש למדעי הרוח, מדעי החברה, אמנויות, ספרות ושפות.
הפקולטה לשפות, תרבויות וחברות (FLCS)
הפקולטה לפסיכולוגיה ומדעי החינוך (PSYSEF)
בית הספר לארכיטקטורה, עיצוב ופיתוח נוף של ליל
מכון למוזיקאים המתערבים בבתי ספר (CFMI)
קמפוס זה, הפרוש בין העיר ליל, רובע Moulins והקומונה Ronchin, מתמקד במשפטים, מנהל עסקים, עיתונאות וספורט.
הוא כולל את המטה הראשי של האוניברסיטה, הממוקם במרכז ליל.
הפקולטה למדעי הספורט והחינוך הגופני (STAPS)
הפקולטה למשפטים; מדעי המדינה והחברה
המכון למינהל עסקים (IAE Lille) (העיר העתיקה של ליל ומולנס)
קמפוס זה ממוקם בערים רובה וטורקואן, והוא כולל מוסדות המתמחים בניהול שיווק והפצה, שפות זרות מיושמות, טכנולוגיה ואמנויות טקסטיל.
המכון לניהול שיווק והפצה (IMMD)
UFR של שפות זרות יישומיות (LEA)
אוניברסיטת ליל היא חברה ב-CURIF – Coordination des Universités de Recherche Intensive Françaises, ארגון המאגד את האוניברסיטאות המחקריות המובילות בצרפת.
האוניברסיטה הייתה ביתם של אישים רבים שהשפיעו בתחומים שונים:
לואי פסטר – הדקאן הראשון של הפקולטה למדעים
רנה קאסן – חתן פרס נובל לשלום (1968)
פוסטן-ארקאנז' טואדרה – נשיא הרפובליקה המרכז-אפריקאית (משנת 2016)
בנוסף, מספר חוקרים של האוניברסיטה זכו במדליית הזהב של CNRS, הפרס המדעי הגבוה ביותר בצרפת, ביניהם:
בין הבוגרים והמרצים הבולטים של האוניברסיטה ניתן למצוא גם את:
אלבר קאמי – סופר ופילוסוף
אלבר קלמט – ממציא חיסון BCG
ז'וזף בוסינסק – מתמטיקאי וחוקר הידרודינמיקה
אייריס מיטנאר – מיס יוניברס 2016
פול פיינלבה – מתמטיקאי וראש ממשלת צרפת
אוניברסיטת לייז' היא אוניברסיטת מחקר ציבורית גדולה של דוברי צרפתית בבלגיה שנוסדה בשנת 1817 בלייז', ולוניה.
האוניברסיטה חברה בארגון האוניברסיטאות העולמי (IAU) ובאיגוד האוניברסיטאות האירופיות (EUA).
האוניברסיטה שוכנת ברובע סאר-טילמאן (Sart-Tilman) שבעיר לייז'.
הקמפוס המרכזי שוכן סמוך לנהר המז (Meuse), ברובע הלטיני של העיר.
צו של נפוליאון הראשון מ־17 במרץ 1808, שעסק בארגון האוניברסיטאות באימפריה, קבע את לייז' כאתר להקמת אקדמיה חדשה שתכלול פקולטות לאמנויות ולמדעים.
בפועל, האוניברסיטה נוסדה בשנת 1817 על ידי וילם הראשון, מלך הממלכה המאוחדת של ארצות השפלה בסיוע שר החינוך שלו, אנטון ריינהרד פאלק (Anton Reinhard Falck).
הקמת האוניברסיטה התבססה על מסורת אינטלקטואלית עתיקת יומין, שמקורה בנסיכות-בישופות של לייז' (Prince-Bishopric of Liège) שמשכה אליה תלמידים, מדענים ופילוסופים, כבר במאה ה-11. בתי הספר של ימי הביניים כינו את העיר: "אתונה החדשה".
בשנת 2009 התמזגה האוניברסיטה החקלאית בג'מבלו (Agronomical University of Gembloux – FUSAGx), הממוקמת במחוז נאמור (Namur Province), עם אוניברסיטת לייז' ומאז, היא פועלת בשם החדש Gembloux Agro-Bio Tech.
הפקולטה למשפטים, מדע המדינה וקרימינולוגיה
הפקולטה לפסיכולוגיה, קלינאות תקשורת וחינוך
תחנת מחקר מדעי בשמורת הטבע היי־פֵנז (High Fens) מאז 1924;
תחנת אוקיינוגרפיה STARESO בעיר קלווי (Calvi), קורסיקה, צרפת
תחנת מטאורולוגיה ומצפה כוכבים בפסגת הר יונגפראויוך (Jungfraujoch), שווייץ, מאז 1950
תחנות מחקר ומצפי כוכבים בצ'ילה (SPECULOOS ו־TRAPPIST-South), במרוקו ובטנריף, ספרד (TRAPPIST-North).
ב-2022 מונתה פרופסור אן-סופי ניסן (Anne-Sophie Nyssen) לתפקיד הרקטור של אוניברסיטת לייז' והיא האישה הראשונה שמילאה תפקיד זה.
אן גירין (Anne Girin) מכהנת כמנהלת כללית של האוניברסיטה מאז ספטמבר 2020 והיא האישה הראשונה שמילאה תפקיד זה.
אוניברסיטת לויולה שיקגו היא אוניברסיטת מחקר ישועית פרטית בשיקגו, אילינוי, בארצות הברית.
האוניברסיטה נוסדה על בסיס בית ספר שהוקם בשנת 1869 על ידי המסדר הישועי, היא אחת האוניברסיטאות הקתוליות הגדולות ביותר בארצות הברית.
היא נקראת על שם מייסד המסדר הישועי, איגנטיוס מלויולה.
האוניברסיטה מסווגת R1 בסיווג קרנגי למוסדות השכלה גבוהה.
אוניברסיטת לויולה כוללת שלושה עשר מכללות ובתי ספר המציעים מעל 80 תוכניות לתואר ראשון ו-140 תוכניות לתארים מתקדמים שני/מקצועי, וב-2015 היו רשומים בה כ-17,000 סטודנטים.
לאוניברסיטה שישה קמפוסים ברחבי אזור המטרופולין של שיקגו, וכן קמפוס ברומא, איטליה.
קמפוס נוסף שהיה בבייג'ינג, סין, נסגר בשנת 2018.
ב-1869 ייסד הכומר הישועי והמחנך ההולנדי ארנולד דיימן (Arnold Damen) את מכללת סנט איגנטיוס (St.
באותה עת הייתה שיקגו עיר קטנה יחסית (כ-300,000 תושבים), והקמפוס המקורי שכן סמוך למרכז העיר, ברחוב רוזוולט (Roosevelt Road).
בשנת 1909 שונה שם המוסד ל"אוניברסיטת לויולה" (Loyola University), וב-1912 החל המעבר לקמפוס בשפת האגם (Lake Shore Campus).
בתגובה לצורכי העיר המתפתחת, הקימה לויולה בתי ספר מקצועיים למשפטים (1908), לרפואה (1909), למנהל עסקים (1922) ולסיעוד (1935).
בשנת 1923 צורף אליה בית הספר לרפואת שיניים Chicago College of Dental Surgery, שנסגר 70 שנה מאוחר יותר.
בשנת 1914 הוקם קמפוס מרכזי, במרכז שיקגו יחד עם בית הספר לסוציולוגיה, שקדם לבית הספר לעבודה סוציאלית, והיה הראשון לרשום נשים ללימודים (אם כי המוסד לא היה משולב מגדרית באופן מלא עד 1966).
קמפוס מגדל המים של שיקגו, נפתח ב־1949. בשנת 1962 נפתח קמפוס נוסף ברומא.
ב־1969 נוסד בית הספר לחינוך והחלו לימודי רפואה במרכז הרפואי של אוניברסיטת לויולה (Loyola University Medical Center), במייווד, פרוור של שיקגו.
מאז תחילת המאה ה־21 הובילה אוניברסיטת לויולה קמפיינים נרחבים לגיוס כספים, כדי לשפר את תשתיותיה ותדמיתה האקדמית.
בשנת 2005 הוקם מוזיאון האמנות של לויולה (Loyola University Museum of Art) בקמפוס מגדל המים (Water Tower Campus).
בשנת 2009 קיבלה האוניברסיטה את אחוזת קונו (Cuneo Mansion and Gardens) במתנה מקרן קונו (Cuneo Foundation), בעיר ורנון הילס (Vernon Hills), המשתרעת על כ־40 דונם וכוללת אחוזה בסגנון איטלקי, עם אוספי אמנות וריהוט, בשווי 50 מיליון דולר, התרומה הגדולה ביותר עד לאותה עת.
ב־2010 רכשה האוניברסיטה מרכז כנסים בעיר וודסטוק (Woodstock, Illinois), שהפך לקמפוס החמישי שלה.
בשנת 2012 תרם הבוגר מייקל ר.
Quinlan) סכום של 40 מיליון דולר לבית הספר למנהל עסקים, ששינה את שמו לכבודו.